Source: http://docplayer.fi/6115337-Hallakankaan-tuulivoimapuiston-osayleiskaava.html
Timestamp: 2018-03-24 18:09:19+00:00
Document Index: 4512503

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

1 S U U N N IT T EL U JA T EK N IIK K A KYYJÄRVEN KUNTA Hallakankaan tuulivoimapuiston osayleiskaava Ehdotusvaiheen vastineet FCG SUUNNITTELU JA TEKNIIKKA OY P20221
2 Ehdotusvaiheen vastineet 1 (14) Sisällysluettelo 1 Keski-Suomen elinkeino-, liikenne- ja ympäristökeskus Keski-Suomen liitto Puolustusvoimat Fingrid Oyj Keski-Suomen pelastuslaitos Pohjoisen Keski-Suomen Ympäristötoimi Maataloustuottajain Keski-Suomen liitto MTK Keski-Suomi ry Metsänhoitoyhdistys Karstula-Kyyjärvi ry Metsäkeskus... 12
3 FCG SUUNNITTELU JA TEKNIIKKA OY Ehdotusvaiheen vastineet 1 (13) 1 Keski-Suomen elinkeino-, liikenne- ja ympäristökeskus 1. Vaikkakaan Keski-Suomen elinkeino-, liikenne- ja ympäristökeskuksen valmisteluvaiheen kaavaluonnoksesta annetussa lausunnossa esiintuotujen linnuston törmäysriskien vähentämiseen kohdistuvien kaavan sisällöllisten muutosvaatimusten ei ole katsottava toteutuvan laaditun kaavaehdotuksen mukaisessa tilanteessa aivan täysipainoisesti, tehdyt muutokset kaavaehdotuksessa ovat siinä määrin oikeansuuntaisia sekä varsin merkittäväksi katsottavia, että tehtyä kaavan sisällöllistä parantamista on pidettävä tältä osin riittäväntasoisesti suoritettuna. 2. Valmisteluvaiheen kaavaluonnostilanteeseen nähden muutetun tuulivoimaloiden sijoittamispaikkatilanteen pohjalta on laadittu uudet havainnekuvat (3 kpl). Tapahtuneet muutokset valmisteluvaiheen kaavaluonnoksen mukaiseen tilanteeseen nähden ovat kuitenkin suhteellisen vähäisiä. 3. Maisemaselvityksen mukaan Törmän tilan kohdalla maiseman sietokyky tulee edelleen ylittymään. Maisemaselvityksessä tuulivoimalan nro 6 osalta todetaan mm., että mainitun tuulivoimalan poistamisella voitaisiin maisemaan kohdistuvia vaikutuksia lieventää kohtalaisiksi. Mainitunlaisen lieventämistilannevaihtoehdon tarkasteleminen ja arviointi puuttuvat kaavaselostuksen kohdasta "Maisemallisten vaikutusten lieventäminen". 4. Kyseessä olevan tuulivoimalahankkeen valtakunnan sähköverkkoon liitämisjärjestelyiden liittyessä kiinteästi itse kyseiseen hankekokonaisuuteen ja ulottuessa naapurikunnan Kivijärven alueelle tulee myös mainituista sähkönsiirtojärjestelyistä tehdä ja liittää asiakirjoihin tarpeenmukaiset selvitykset ja vaikutusten arvioinnit. 1. Tiedoksi. 2. Tiedoksi. 3. Maiseman sietokyvyn ylittyminen esimerkiksi yhden tilan kohdalla ei voi katsoa olevan sellainen syy, jonka vuoksi voimala tulee poistaa, etenkin kun kyseessä ei ole valtakunnallisesti tai maakunnallisesti arvokas kohde. Tuulivoimalat kokonsa puolesta näkyvät yleensä myös asuttuihin paikkoihin enemmän tai vähemmän. 4. Sähkönsiirron eri vaihtoehtojen toteutus ja ympäristövaikutukset selvitetään Energiavirastoon toimitettavassa hankelupahakemuksessa ja siihen liittyvässä lausuntomenettelyssä. Voimajohtoalueen lunastamista ja voimajohdon rakentamista säätelevät mm. seuraavat lait: Laki ja asetus ympäristövaikutustenarviointimenettelystä, sähkömarkkinalaki ja asetus, laki kiinteän omaisuuden ja erityisten oikeuksien lunastuksesta, maankäyttö- ja rakennuslaki ja asetus, muinaismuistolaki sekä luonnonsuojelulaki ja asetus. Kaava-asiakirjoja päivitetään uusimmilla tiedoilla sähkönsiirtoon liittyen. Ei muutosta.
4 FCG SUUNNITTELU JA TEKNIIKKA OY Ehdotusvaiheen vastineet 2 (13) 2 Keski-Suomen liitto 1. Tuulivoimapuistoalueen keskellä sijaitsee Keski-Suomen 3. vaihemaakuntakaavassa (maakuntavaltuuston hyväksymä ) oleva luonnon monimuotoisuuden kannalta tärkeä Perseneva. Merkinnällä osoitetaan sellaisia maakunnallisesti merkittäviä suoalueita, joissa osassa suoaluetta on todettu olevan merkittäviä luontoarvoja. Suunnittelumääräyksen mukaan alueen maankäyttö tulee suunnitella ja toteuttaa niin, että varmistetaan alueen luontoarvojen säilyminen. 2. Persenevan luontoselvitysten mukaan sillä on linnustoarvoja. Havaituista lintulajeista laulujoutsen ja mehiläishaukka ovat sellaisia lajeja, joita tuulivoimalat voivat uhata. Havaintojen vähäisyyden vuoksi uhka on kuitenkin vähäinen. 3. Keski-Suomen liitto katsoo, kuten antamassaan lausunnossa suunnittelutarvehakemuksesta, että maakuntakaavasta johtuvia esteitä tuulivoimapuistolle ei ole. Liitto puoltaa Tuulipuisto Oy Kyyjärven suunnittelutarvehakemusta 1. Tiedoksi. 2. Tiedoksi. 3. Tiedoksi. Ei muutosta.
5 FCG SUUNNITTELU JA TEKNIIKKA OY Ehdotusvaiheen vastineet 3 (13) 3 Puolustusvoimat 1. Kaava ei ota riittävästi huomioon Puolustusvoimien tarpeita. Kaava laaditaan oikeusvaikutteisena. Kaavaehdotukseen tulee merkitä kaavamääräys, jonka mukaan ennen tuulivoimalan rakennusluvan myöntämistä pitää hankkeella olla Puolustusvoimien hyväksyntä. 2. Puolustusvoimat edellyttää, että määräystä ei kirjata pelkäksi lausuntopyyntövelvoitteeksi, koska se ei riittävästi turvaamaan puolustusvoimien etuja. 3. Jos toteutettavien tuulivoimaloiden koko, määrä tai sijoittelu poikkeaa niistä tiedoista, joilla Puolustusvoimat (Pääesikunnan operatiivinen osasto) on antanut lausunnon hankkeen hyväksyttävyydestä, tulee hankkeelle saada Pääesikunnalta uusi lausunto hyväksyttävyydestä ja selvitystarpeista. 4. Kaavoitukseen ja maankäyttöön liittyen on alkaen pyydettävä lausunnot puolustusvoimien lisäksi myös Suomen Turvallisuusverkko Oy: ltä, osoitteesta 5. Rakennus- ym. töitä tehdessä tulee huomioida alueella ja läheisyydessä mahdollisesti kulkevat puolustusvoimien kaapelilinjat. Mahdollisten kaapelilinjojen sijainti tulee selvittää hyvissä ajoin, vähintään kymmenen (10) työpäivää ennen aiottua rakentamista. 6. Kaavoituksesta mahdollisesti aiheutuvien olemassa olevien kaapelireittien siirtojen, kaapeleiden rakentamisenaikaisten suojaamisen tai muiden muutosten osalta kustannukset on kohdennettava muutoksen aiheuttajalle. 7. Koska kuntakaavoilla ja rakennus-/toimenpideluvilla voidaan joskus ratkaista yksittäisiä tuulivoimalakohteita, Puolustusvoimat esittää, että Kyyjärven kunta lisäisi laadittavaan kunnalliseen rakennusjärjestykseen ja tarvittavilta osin muihin yleiskaavoihin seuraavat lauseet: Yli 50 metriä (kokonaiskorkeus maanpinnasta) korkeista tuulivoimaloista tulee aina pyytää erillinen lausunto Pääesikunnalta koko kunnan alueella. Yksittäisiä alle 50 metriä (kokonaiskorkeus maanpinnasta) korkeita pientuulivoimaloita saa rakentaa, mikäli ne eivät rajoitu puolustusvoimien vakituisessa käytössä oleviin alueisiin 1. Tiedoksi. Koko osayleiskaava-aluetta koskeviin määräyksiin ei sisällytetä määräystä puolustusvoimien Pääesikunnan hyväksynnän saamisesta ennen tuulivoimaloiden rakennusluvan myöntämistä, koska kyseinen määräys ei perustu lakiin. Puolustusvoimille ei voida osoittaa kunnanvaltuuston kaavan hyväksymisoikeutta eikä rakennusvalvontaviranomaisen lupien myöntämisen (lupien hyväksymisen) toimivaltaa. Puolustusvoimat voivat MRL:n perusteella antaa vain lausunnon rakennuslupavaiheessa eli MRL:ssä ei ole sellaisia säädöksiä, joiden mukaisesti rakennusluvan hyväksyntä (eli luvan myöntäminen) olisi Puolustusvoimien toimivallassa. Nykyisessä yleiskaavamääräyksessä on huomioitu Puolustusvoimien kuuleminen rakennuslupavaiheessa: Tuulivoimaloista tulee pyytää aina Pääesikunnan lausunto rakennuslupavaiheessa. Puolustusvoimien pääesikunnan tulee voida tarkistaa tuulivoimalahankkeet rakennuslupavaiheessa, jotta rakennushanke on
6 FCG SUUNNITTELU JA TEKNIIKKA OY Ehdotusvaiheen vastineet 4 (13) kaavassa esitetyn mukainen. Jos toteutettavien tuulivoimaloiden kokonaiskorkeus, määrä, sijoittelu tai muut perustiedot poikkeavat kaavoitusvaiheessa annetuista tiedoista, joilla Puolustusvoimat (Pääesikunnan operatiivinen osasto) on antanut lausunnon hankkeen hyväksyttävyydestä, tulee hankkeelle saada Pääesikunnalta uusi lausunto hyväksyttävyydestä ja selvitystarpeista 2. Tiedoksi. 3. Kaavaprosessin aikana kuultavat viranomaiset on todettu kaavahankkeen osallistumis- ja arviointisuunnitelmassa eikä aloitusvaiheen viranomaisneuvottelussa tai Puolustusvoimien valmisteluvaiheen lausunnossa tuotu esille tarvetta kuultavien viranomaistahojen lisäämiseksi. Valmisteluvaiheen lausunnossa Puolustusvoimat on esittänyt, että Suomen turvallisuusverkko Oy:ltä tulee pyytää kaapelinäyttö. Nimen perusteella Suomen turvallisuusverkko Oy on yritys eikä viranomaistaho eli myöskään siten viranomaiskuulemisvelvoite ei koske ko. tahoa. Mikäli Puolustusvoimat toimii yhteistyössä Suomen turvallisuusverkko Oy:n kanssa, tulisi kaavahanketta koskeva Puolustusvoimien viranomaislausunto laatia yhteistyössä Suomen turvallisuusverkko Oy:n kanssa. Rakennuslupavaiheessa kuultavat viranomaistahot on määritelty Maankäyttö- ja rakennuslaissa ja asetuksessa (MRL 133, MRA 60, MRA 65 ja poikkeamismenettely 173 ). Rakennuslupavaiheessa lausunnot pyydetään viranomaisilta, ei yrityksiltä tai yhdistyksiltä. Rakennuslupa-aineistoon liittyen naapureita kuullaan MRA 65 :n edellyttämällä tavalla. Puolustusvoimien kanta kuulemistarpeesta välitetään kuitenkin rakennusvalvonnalle tiedoksi. Ensisijaisesti, kun rakennuslupahakemuksesta kuullaan Puolustusvoimia ja mikäli Puolustusvoimat toimii yhteistyössä Suomen Turvallisuusverkko Oy:n kanssa, tulisi Puolustusvoimien valmistella rakennuslupahakemusta koskeva lausunto yhteistyössä Suomen Turvallisuusverkko Oy:n kanssa. 4. Tiedoksi 5. Tiedoksi. 6. Asia kirjattu muistiin ja saatetaan kunnalle tiedoksi. Ei muutosta.
7 FCG SUUNNITTELU JA TEKNIIKKA OY Ehdotusvaiheen vastineet 5 (13) 4 Fingrid Oyj 1. Fingridillä ei ole huomautettavaa kaavaehdotuksesta. 2. Fingrid Oyj:n voimajohdot ovat maankäyttö- ja rakennuslain (132/1999) 22 tarkoittamia voimajohtoja. Muiden kuin Fingrid Oyj:n omistamien voimajohtojen osalta teidän tulee pyytää erilli~en lausunto voimajohtojen omistajalta. 3. Muiden kuin Fingrid Oyj:n omistamien voimajohtojen osalta tulee pyytää erillinen lausunto voimajohtojen omistajalta. 1. Tiedoksi. 2. Tiedoksi. 3. Tiedoksi. Ei muutosta. 5 Keski-Suomen pelastuslaitos 1. Keski-Suomen pelastuslaitos on antanut osayleiskaavan luonnosvaiheessa lausunnon, johon Kyyjärven kunta on antanut vastineet Vastineessa ilmoitetaan, että palontorjuntaan liittyvät asiat otetaan huomioon toiminnaharjoittajan toimesta. 1. Tiedoksi. Ei muutosta.
8 FCG SUUNNITTELU JA TEKNIIKKA OY Ehdotusvaiheen vastineet 6 (13) 6 Pohjoisen Keski-Suomen Ympäristötoimi 1. Lausunnossa todetaan, että suunnitellut tuulivoimalat ovat kokoonsa nähden lähellä asutusta, lähimmillään vain n 1km päässä. Kun huomioidaan aiemmassa lausunnossa mainitut tuulivoimaloiden melun häiritsevyyttä lisäävät erityispiirteet, melumallien epävarmuustekijät sekä kokemusperäinen ja mitattu tieto meluhaitoista, on riski siihen, että voimaloista aiheutuu häiritsevää tai jopa terveyshaittaa aiheuttavaa melua tai välkevaikutusta lähialueen asutukselle. 2. Esitetään lisäystä kaavamääräykseen: Voimalat tulee olla teknisesti säädettävissä ja pysäytettävissä niin, että haitallisia vaikutuksia ei synny. 3. Lausunnossa todetaan, että terveydensuojelulain 26 1mom. mukaan asunnon ja muun sisätilan sisäilman puhtauden, lämpötilan, kosteuden, melun, ilmanvaihdon, valon, säteilyn ja muiden vastaavien olosuhteiden tulee olla sellaiset, ettei niistä aiheudu asunnossa tai sisätilassa oleskeleville terveyshaittaa. 4. Lausunnossa todetaan, että terveydensuojelulain 27 1mom. mukaan, jos asunnossa tai muussa oleskelutilassa esiintyy melua, tärinää, hajua tai muuta niihin verrattavaa siten, että siitä voi aiheutua terveyshaittaa asunnossa tai muussa tilassa oleskelevalle, toimenpiteisiin haitan ja siihen johtaneiden tekijöiden selvittämiseksi, poistamiseksi tai rajoittamiseksi on ryhdyttävä viipymättä. 5. Lausunnossa todetaan, että terveydensuojelulain 27 2mom. mukaan kunnan terveydensuojeluviranomainen voi velvoittaa sen, jonka vastuulla haitta on, ryhtymään viipymättä tarvittaviin toimenpiteisiin terveyshaitan ja siihen johtaneiden tekijöiden selvittämiseksi, poistamiseksi tai rajoittamiseksi. 6. Lausunnossa todetaan, että terveydensuojeluviranomainen voi joutua tuulivoimalasta tehdyn meluvalituksen johdosta määräämään terveydensuojelulain 27 perusteella tehtäväksi riittävät melumittaukset. Saman pykälän perusteella voidaan tarvittaessa joutua määräämään tuulivoimalalle käyttörajoituksia melusta johtuvan terveyshaitan poistamiseksi. 7. Lausunnossa todetaan, että siirtämällä tuulivoimalat riittävän kauas asutuksesta voidaan melusta johtuvan terveyshaitan riskiä pienentää merkittävästi, erityisesti voimaloiden nro 5 ja 6 osalta. 1. Tiedoksi. 2. Tuulivoimaloita seurataan etäällä valvomosta seurantajärjestelmän (ns. SCADAjärjestelmä) kautta, josta on mahdollista reagoida tarvittaessa. Tämän vuoksi erityistä kaavamääräystä asiaan liittyen ei tarvita. 3. Tiedoksi. 4. Tiedoksi. 5. Tiedoksi.
9 FCG SUUNNITTELU JA TEKNIIKKA OY Ehdotusvaiheen vastineet 7 (13) 6. Tiedoksi. 7. Laaditun melumallinnuksen mukaan Hallakankaan tuulivoimapuiston meluvaikutukset lähimmille asuinrakennuksille eivät ylitä valtioneuvoston päätöksen mukaisia ulkomelutason ohjearvoja (päivä 55 db, yö 50 db) tai ympäristöministeriön tuulivoimarakentamisen ulkomelutason suunnitteluohjearvoja (päivä 45 db, yö 40 db). Laaditun melumallinnuksen mukaan Hallakankaan tuulivoimapuiston meluvaikutukset lähimmille vapaa-ajan asunnoille eivät ylitä valtioneuvoston päätöksen mukaisia ulkomelutason ohjearvoja (päivä 45 db, yö 40 db) tai ympäristöministeriön tuulivoimarakentamisen ulkomelutason suunnitteluohjearvoja (päivä 40 db, yö 35 db). Melumallinnuksen mukaan voimalat 5 ja 6 eivät siis aiheuta melun suhteen terveyshaittaa. Ei muutosta.
10 FCG SUUNNITTELU JA TEKNIIKKA OY Ehdotusvaiheen vastineet 8 (13) 7 Maataloustuottajain Keski-Suomen liitto MTK Keski-Suomi ry 1. Pidämme tärkeänä, että tuulivoimapuiston rakentamista suunnitteleva taho tekee vuokrasopimukset myös kaikkien muiden tuulivoimapuiston vaikutusalueella olevien maanomistajien kanssa eikä vain niiden maanomistajien kanssa, joiden kiinteistöille tullaan rakentamaan tuulivoimala. Näin voidaan turvata paremmin maanomistajien tasavertainen kohtelu tuulivoimaloiden koko vaikutusalueella. 2. Tuulivoimalan vaikutusalueella olevien maanomistajien tasavertainen kohtelu ja korvausmenettelyn ulottaminen tuulivoimalan lähietäisyydellä oleville kiinteistönomistajille on tärkeää tuulivoiman hyväksyttävyyden näkökulmasta. 3. Rakennuslupaviranomaisena kunnan on myös varmistettava lupia myöntäessään ja lupaehtoja kirjoittaessaan, että ko. alueella mahdollisesti aloitettavan tuulivoimatuotannon päättyessä voimaloiden purkaminen, purkujätteiden ja laitteiden poistaminen maastosta, voimala-alueen maisemointi- yms. jälkitoimet ovat tuulivoimatuotantoa harjoittaneen tahon vastuulla. Tämä vastuu ei voi jäädä sellaisen yksityisen kiinteistönomistajan vastuulle, joka ei ole ollut vastuussa myöskään ko. tuulivoimalaliiketoiminnasta tai siihen liittyvän alueen hallinnasta. 4. Kaavaehdotuksessa esitetään luonnon monimuotoisuuden kannalta tärkeitä alueita merkittäväksi luo-merkinnällä. Emme kannata luo-merkinnän käyttöönottoa. Esitämme, että sen tilalla luonnon monimuotoisuuden kannalta arvokkaiksi arvioiduilla alueilla käytetään MY-merkintää (Maa- ja metsätalousvaltainen alue, jolla on erityisiä ympäristöarvoja). Tämä merkintä kuvaa selkeämmin alueen käyttötarkoituksen. Käsittääksemme myös MMM ja YM ohjeistavat kaavoittajia käyttämään luo-merkinnän sijasta MYkaavamerkintää niillä maa- ja metsätalouden piirissä olevilla kohteilla, joilla on erityisiä ympäristöarvoja. 1. Maanvuokrasopimukset ovat yksityisoikeudellisia sopimuksia, joita ei käsitellä kaava-aineistoihin liittyvinä asioina tai asiakirjoina eli asiaa ei sisällytetä vastineisiin. 2. Tiedoksi. Ks. vastine MRL:n rakennuslupamenettely ei sisällä purkuvakuuksia velvoittavia tai mahdollistavia pykäliä tuulivoimaloita koskien. Purkuvakuudet hoidetaan yksityisoikeudellisin sopimuksin ja niitä ei käsitellä kaava-aineistoon liittyvinä asioina tai asiakirjoina eikä siten myöskään huomioida vastineissa käsiteltävinä asioina. Keski-Suomen ELY keskuksen ohjauksen mukaisesti: Tuulivoimarakentamiseen sovelletaan samoja säännöksiä kuin muuhunkin rakentamiseen eikä tuulivoimalaa voida asettaa erilaiseen asemaan, ellei siitä säädetä laissa. Kaavaan ei voida ottaa määräystä, joka velvoittaisi purkamaan tuulivoimalan sen käytön päätyttyä. Tuulivoimayleiskaava on voimassa toistaiseksi ja kaavan aluevaraus osoittaa sen, mihin tarkoitukseen alueet on
11 FCG SUUNNITTELU JA TEKNIIKKA OY Ehdotusvaiheen vastineet 9 (13) suunniteltu käytettäväksi. Kaava on laadittava siitä lähtökohdasta, että kaavassa osoitetulla tuulivoimalan rakennuspaikalla saa olla tuulivoimala, jota saa ja täytyy pitää kunnossa. Rakennuspaikalle saa rakentaa kaavan mukaisen uudenkin tuulivoimalan siihen saakka, kun tuulivoimayleiskaava on voimassa. Kiinteistön omistajan harkinnassa ja tulevaisuuden teknisen kehityksen varassa on se, hyödyntääkö ja pystyykö kiinteistönomistaja hyödyntämään uudisrakentamisessa olemassa olevaa tuulivoimalaa. MRL 166 :ssä on säännökset rakennuksen kunnossapidosta ja MRL 170 :n 2 momentissa on säännös, jonka mukaan rakennuspaikka ympäristöineen on saatettava sellaiseen kuntoon, ettei se vaaranna turvallisuutta tai rumenna ympäristöä, jos rakennuksen käyttämisestä on luovuttu. Kun laissa on säännös, miten pitää toimia silloin, kun rakennuksen käyttämisestä on luovuttu, kaavaan ei voida ottaa määräystä, joka poikkeaa tästä lain säännöksestä. 4. Luontoselvityksiä ei laadita metsätalouden näkökulmasta vaan tarkoitus on inventoida tutkimusalueen erilaiset lakien mukaan suojeltavat arvokohteet sekä muuten paikallisesti arvokkaat luontotyypit. Luontoselvitys tehdään siis nimenomaan sen vuoksi, että myös paikallisesti arvokkaat kohteet voidaan huomioida hankkeen suunnittelussa. Raporteissa esitetään, että tällaisille kohteille annetut maankäyttösuositukset eivät perustu lakeihin, joten niiden huomioiminen on vapaaehtoista. Arvokohteille tulee aina antaa maankäyttösuositukset asianmukaisissa luontoselvitysraporteissa. Hallakankaan osayleiskaava-alueelle sijoittuvan laajan luo-alueen tarkoitus on turvata Persenevan alueen vesitalouden säilyminen. Kaavaehdotukseen on merkitty luo-1 alueena maakuntakaavan mukainen luonnon monimuotoisuuden kannalta arvokas suoalue. Kaavaehdotuksessa oleva luo-1 merkintä saattaisi rajoittaa liikaa alueen metsätaloutta. Kaavamääräystä muutetaan siten, että siitä kävisi ilmi paremmin Persenevan säilyttäminen, joka sitten huomioidaan kunnostusojitussuunnitelmissa. Luo-1 alueen kaavamääräystä tarkennetaan.
12 FCG SUUNNITTELU JA TEKNIIKKA OY Ehdotusvaiheen vastineet 10 (13) 8 Metsänhoitoyhdistys Karstula-Kyyjärvi ry 1. Laadittavan kaavan osallistumis- ja arviointisuunnitelma kohdan 8.2 Viranomaisyhteistyö mukaan viranomaisneuvotteluun kutsuttavien joukosta puuttuu kokonaan metsäsektoriviranomainen eli Suomen metsäkeskus. Kaavan valmistelun aikana metsäkeskus on lisätty kyllä mainintana viranomaisten joukkoon, mutta Suomen metsäkeskus tulee aina kutsua myös viranomaisneuvotteluihin. 2. On erittäin suositeltavaa ellei jopa välttämätöntä, että maanvuokrasopimukset on tehty tai tehdään kaikkien vaikutusalueella olevien maanomistajien kanssa, eikä vain tuulivoimalakiinteistöjen maanomistajien kanssa. Kunnan tulisikin omalta osaltaan huolehtia, että maanomistajilla on niin halutessaan edelleen mahdollista tehdä maanvuokrasopimus tuulivoimayhtiön kanssa. Tällä turvataan maanomistajien tasavertainen kohtelu koko tuulivoimaloiden vaikutusalueella. 3. Kunnan tulee huolehtia kaavoituksen jälkeen rakennuslupia myöntäessään, että tuulivoimatuotannon päättyessä voimaloiden purkamisiin, maisemointeihin tai muihin jälkitoimenpiteisiin liittyvät toimet tai niiden kustannukset eivät tule missään mahdollisissa tapauksissa maanomistajien ja kiinteistönomistajien vastuulle. 4. Kyyjärvellä on valmisteilla Kyyjärven kunnan pienvesistöjen rantaosayleiskaava. Kaavan yleisten mitoitusperusteiden mukaan nyt lausuttavana olevalle tuulivoimapuiston osayleiskaava alueelle olisi todennäköisesti tulossa useampia rantarakennuspaikkoja ja oikeuksia. Nämä mahdolliset rakennuspaikat ja oikeudet tulee käydä läpi ao. maanomistajien kanssa, mikäli nämä kaksi valmisteltavaa kaavaa ovat jollain tavalla ristiriidassa keskenään tai vaikuttavat rantarakennuspaikkojen sijaintiin tai määriin. 5. Kaavakartalla on käytetty luo ja luo-1 kaavamerkintöjä. Nämä aiheuttavat nyt ja jatkossa sekaannuksia, koska merkinnät ovat ristiriidassa 3. Vaihemaakuntakaavan kanssa. Vaihemaakuntakaavassa oleva luo-kaavamerkintä on tässä kaavassa luo-1 merkintänä ja paikallisesti tärkeä alue luo-kaavamerkintänä. Siksi luo ja luo-1 kaavamerkinnät tulisi vaihtaa päinvastaisiksi, jolloin 3. Vaihemaakuntakaavan ja tuulivoimapuiston osayleiskaavan luo-kaavamerkintä olisi yhtenäinen. 6. Toisaalta MMM ja YM suosittelevat käyttämään luo merkinnän sijaan MYkaavamerkintää sellaisilla maa- ja metsätalousalueilla, joilla on erityisiä ympäristöarvoja. Tätä ministeriöiden suositusta ja ohjetta tulisi noudattaa muutoinkin kaikissa kaavoissa ja kaavamerkinnöissä. 1. Lisätään Suomen metsäkeskus OAS:n viranomaisten listaan. Suomen metsäkeskusta on tiedotettu kaava-aineistojen nähtäville asettamisen yhteydessä sekä valmistelu- että ehdotusvaiheessa. 2. Maanvuokrasopimukset ovat yksityisoikeudellisia sopimuksia, joita ei käsitellä kaava-aineistoihin liittyvinä asioina tai asiakirjoina eli asiaa ei sisällytetä vastineisiin.
13 FCG SUUNNITTELU JA TEKNIIKKA OY Ehdotusvaiheen vastineet 11 (13) 3. MRL:n rakennuslupamenettely ei sisällä purkuvakuuksia velvoittavia tai mahdollistavia pykäliä tuulivoimaloita koskien. Purkuvakuudet hoidetaan yksityisoikeudellisin sopimuksin ja niitä ei käsitellä kaava-aineistoon liittyvinä asioina tai asiakirjoina eikä siten myöskään huomioida vastineissa käsiteltävinä asioina. Keski-Suomen ELY keskuksen ohjauksen mukaisesti: Tuulivoimarakentamiseen sovelletaan samoja säännöksiä kuin muuhunkin rakentamiseen eikä tuulivoimalaa voida asettaa erilaiseen asemaan, ellei siitä säädetä laissa. Kaavaan ei voida ottaa määräystä, joka velvoittaisi purkamaan tuulivoimalan sen käytön päätyttyä. Tuulivoimayleiskaava on voimassa toistaiseksi ja kaavan aluevaraus osoittaa sen, mihin tarkoitukseen alueet on suunniteltu käytettäväksi. Kaava on laadittava siitä lähtökohdasta, että kaavassa osoitetulla tuulivoimalan rakennuspaikalla saa olla tuulivoimala, jota saa ja täytyy pitää kunnossa. Rakennuspaikalle saa rakentaa kaavan mukaisen uudenkin tuulivoimalan siihen saakka, kun tuulivoimayleiskaava on voimassa. Kiinteistön omistajan harkinnassa ja tulevaisuuden teknisen kehityksen varassa on se, hyödyntääkö ja pystyykö kiinteistönomistaja hyödyntämään uudisrakentamisessa olemassa olevaa tuulivoimalaa. MRL 166 :ssä on säännökset rakennuksen kunnossapidosta ja MRL 170 :n 2 momentissa on säännös, jonka mukaan rakennuspaikka ympäristöineen on saatettava sellaiseen kuntoon, ettei se vaaranna turvallisuutta tai rumenna ympäristöä, jos rakennuksen käyttämisestä on luovuttu. Kun laissa on säännös, miten pitää toimia silloin, kun rakennuksen käyttämisestä on luovuttu, kaavaan ei voida ottaa määräystä, joka poikkeaa tästä lain säännöksestä. 4. Kyyjärven kuntaan laaditaan parhaillaan Kyyjärven kunnan pienvesistöjen rantaosayleiskaavaa. Suurimmat, kooltaan yli 20 ha, kaavoitettavat vesistöt ovat Kirvesjärvi, Heinuanjärvi, Peuralampi, Valkeisjärvi, Talasjärvi ja Järveke. Hallakankaan tuulivoimapuiston osayleiskaavaa laadittaessa on tarkasteltu ne vesistöt, jotka jätetään pois rantaosayleiskaavasta ja jotka esitetään tuulivoimapuiston yleiskaavassa eli yleiskaavojen yhteensovittamisesta on huolehdittu. Tuulivoimapuistoa kehittävä yritys on huomioinut asian myös maanvuokrasopimuksissa tarvittaessa. Hallakankaan tuulivoimayleiskaava-alueella on kaksi vesistöaluetta eli Syväjärven länsiranta ja Kiuaslampi. Kiuaslammen rannalle muodostuisi rantaosayleiskaavalla 3 rantarakennusoikeutta ja Syväjärven rannalle 5 rantarakennusoikeutta Kyyjärven valtuuston hyväksymien mitoitus- ja suunnitteluperusteiden mukaisesti. Kyseisiä rantarakennusoikeuksia ei voida osoittaa rantaosayleiskaavassa tai tuulivoimayleiskaavassa lampien rannoille, koska 35 db rajaus ulottuu ko. rantaosuuksille. Alueet on siten sisällytetty tuulivoimayleiskaavaan ja osoitettu maa- ja metsätalousalueena. Tuulivoimapuiston eteläpuolelle sijoittuu Sorsalampi, minkä alueelle on muodostumassa 2 uutta rantarakennusoikeutta valtuuston mitoitus- ja suunnitteluperusteiden mukaisesti. Tuulivoimapuiston 35 d B aluerajaus ei ulotu Sorsalammelle eikä estä siten uusien rantarakennusoikeuksien osoittamista. Syväjärven itäpuoli sijoittuu Kivijärven kunnan puolelle. Syväjärven itärannalle ei ole osoitettu rantarakennusoikeutta Kivijärven vesistöjen rantaosayleiskaavassa. Kivijärven kunnan alueelle sijoittuvat muut lähimmät vesistöt ovat Jukkolampi, Kylkilampi, Hirvilampi sekä Häntälampi. Näistä Hirvilammen ja Jukkolammen rannalle on osoitettu rantaosayleiskaavassa loma-asuntoyksiköt, mutta
14 FCG SUUNNITTELU JA TEKNIIKKA OY Ehdotusvaiheen vastineet 12 (13) Hallakankaan tuulivoimapuiston melu- tai välkevaikutukset eivät ulotu ko. rantaalueille. Hallakankaan tuulivoimapuiston pohjoispuolelle, Kyyjärven kunnan alueelle sijoittuva Iso Löytöjärvi sekä tuulivoimapuiston lounaispuolelle sijoittuva Reinikkalampi ovat molemmat niin etäällä tuulivoimapuistosta, että tuulivoimapuiston melu- tai välkevaikutukset eivät ulotu näille vesistöille 5. Hallakankaan osayleiskaava-alueelle sijoittuvan laajan luo-alueen tarkoitus on turvata Persenevan alueen vesitalouden säilyminen. Kaavaehdotukseen on merkitty luo-1 alueena maakuntakaavan mukainen luonnon monimuotoisuuden kannalta arvokas suoalue. Kaavaehdotuksessa oleva luo-1 merkintä saattaisi rajoittaa liikaa alueen metsätaloutta. Kaavamääräystä muutetaan siten, että siitä kävisi ilmi paremmin Persenevan säilyttäminen, joka sitten huomioidaan kunnostusojitussuunnitelmissa. 6. Tiedoksi. Ks. myös vastine 8.5. Luontoselvityksiä ei laadita metsätalouden näkökulmasta vaan tarkoitus on inventoida tutkimusalueen erilaiset lakien mukaan suojeltavat arvokohteet sekä muuten paikallisesti arvokkaat luontotyypit. Luontoselvitys tehdään siis nimenomaan sen vuoksi, että myös paikallisesti arvokkaat kohteet voidaan huomioida hankkeen suunnittelussa. Raporteissa esitetään, että tällaisille kohteille annetut maankäyttösuositukset eivät perustu lakeihin, joten niiden huomioiminen on vapaaehtoista. Arvokohteille tulee aina antaa maankäyttösuositukset asianmukaisissa luontoselvitysraporteissa. Luo-1 alueen kaavamääräystä tarkennetaan. 9 Metsäkeskus 1. Viranomaisyhteistyöstä puuttuu kokonaan metsäsektoriviranomainen: Suomen metsäkeskus. Metsäkeskus olisi syytä kutsua tulevaisuudessa viranomaisneuvotteluihin. 2. Metsätalous pitää huomioida alueen tiestön kunnostus- ja rakennustöissä. Tierunkoon on tehtävä riittävä määrä metsäliittymiä, jotta tiestön vaikutusalueen metsiin päästään. Sähköverkon maakaapeloinneissa on myös huomioitava metsätalouden kuljetusten raskaus. 3. Kaavamääräyksissä on laajoja luo 1 alueita, luonnon monimuotoisuuden kannalta tärkeä suoalue. Nämä alueet ovat ojitettua suota, jossa on runsas puusto ja alueella harjoitetaan metsätaloutta. Luo 1- merkintä on turhan laaja-alainen ja merkintä ei saa rajoittaa alueen metsätalouskäyttöä. Kaavan kannalta luo-alueet olisivat riittäviä ja luo 1- merkintä vaikuttaa liian laajalta. Muutoinkin luo-alueet on hyvä merkitä MY-alueina, jos alueella on luontoarvoja. 4. Metsäkeskuksen metsävaratiedoissa on osayleiskaava-alueella Kiuaslammen läheisyydessä yksi muu arvokas luontokohde.
15 FCG SUUNNITTELU JA TEKNIIKKA OY Ehdotusvaiheen vastineet 13 (13) 1. Lisätään Suomen metsäkeskus OAS:n viranomaisten listaan. Suomen metsäkeskusta on tiedotettu kaava-aineistojen nähtäville asettamisen yhteydessä sekä valmistelu- että ehdotusvaiheessa. 2. Tiedoksi. 3. Hallakankaan osayleiskaava-alueelle sijoittuvan laajan luo-alueen tarkoitus on turvata Persenevan alueen vesitalouden säilyminen. Kaavaehdotukseen on merkitty luo-1 alueena maakuntakaavan mukainen luonnon monimuotoisuuden kannalta arvokas suoalue. Kaavaehdotuksessa oleva luo-1 merkintä saattaisi rajoittaa liikaa alueen metsätaloutta. Kaavamääräystä muutetaan siten, että siitä kävisi ilmi paremmin Persenevan säilyttäminen, joka sitten huomioidaan kunnostusojitussuunnitelmissa. 4. Luontoselvitys tehdään, että myös paikallisesti arvokkaat kohteet voidaan huomioida hankkeen suunnittelussa. Ajoittain voivat metsänkäyttösuunnitelmiin liittyvät rajaukset erota kaavoituksen kannalta merkityksellisistä rajauksista ja arvotuksista. Esimerkiksi pienialaisia KEMERA-kohteita ei välttämättä ole perusteltua merkitä kaavan luonnonarvokohteeksi niiden laadun vuoksi. Esimerkiksi ojituksen tai oikaisun voimakkaasti muuttamia puroja tai korpia ei usein rajata luoalueeksi jos e eivät ole tärkeä osa suurempaa kokonaisuutta. Kaikkia pienialaisia metsälakikohteitakaan ei välttämättä rajata luo-kohteina, jos ne eivät ole luonnon monimuotoisuuden kannalta erityisiä, sisällä uhanalaista luonnontilaista tai luonnontilaisenkaltaista luontotyyppiä tai uhanalaista lajistoa. Pienialaiset kohteet voivat joskus myös jäädä vahingossa huomiotta, jos ne eivät sijaitse kaavan toimien vaikutusalueella eivätkä nouse esiin paikkatietoaineiston tarkastelussa potentiaalisina kohteina. Tällaiset kohteethan kuitenkin huomioidaan hyvän metsätalouskäytännön mukaisesti vaikka ne eivät kaavassa olisi merkittyinä. Luo-1 alueen kaavamääräystä tarkennetaan.